1992R0388 — SL — 01.01.2001 — 005.002

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.







Opomba: Ta konsolidirana različica vsebuje sklicevanja na evropsko obračunsko enoto in/ali eku, kar se od 1. januarja 1999 praviloma razume kot sklicevanje na euro – Uredba Sveta (EGS) št. 3308/80 (UL L 345, 20.12.1980, str. 1) in Uredba Sveta (ES) št. 1103/97 (UL L 162, 19.6.1997, str. 1).









▼B

UREDBA KOMISIJE (EGS) št. 388/92

z dne 18. februarja 1992

o podrobnih pravilih za uporabo posebnih režimov za dobavo žitnih proizvodov francoskim čezmorskim departmajem (FPD) in sestavo predvidene bilance oskrbe







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 3763/91 z dne 16. decembra 1991 o uvedbi posebnih ukrepov za nekatere kmetijske proizvode v korist francoskih čezmorskih departmajev ( 1 ) in zlasti člena 2(6) Uredbe, ker Uredba Komisije (EGS) št. 131/92 ( 2 ) določa skupna podrobna pravila za uporabo posebnih režimov za dobavo nekaterih kmetijskih proizvodov francoskim čezmorskim departmajem (FPD); ker Uredba Komisije (EGS) št. 3719/88 ( 3 ), kakor je bila nazadnje spremenjena z Uredbo (EGS) št. 92/91 ( 4 ), določa zlasti podrobna pravila za uvozna dovoljenja; ker Uredba Komisije (EGS) št. 891/89 ( 5 ), kakor je bila nazadnje spremenjena z Uredbo (EGS) št. 3562/91 ( 6 ), določa dodatna in izredna podrobna pravila, ki veljajo v sektorju žit; ker je treba zaradi upoštevanja trgovinskih postopkov, ki so značilni za trgovanje z žitom in posebnega značaja trgovine z otrobi, predvideti podrobna pravila, ki dopolnjujejo določbe Uredbe (EGS) št. 131/92 ali od njih odstopajo; ker je treba na podlagi člena 2 Uredbe (EGS) št. 3763/91 sestaviti predvideno bilanco oskrbe žitnih proizvodov za FPD; ker bi morala biti v zvezi s to bilanco možna medsebojna izmenjava količin, predvidenih za te proizvode, in po potrebi povečanje celotne količine, določene za krmna žita, med finančnim letom; ker bi bilo treba predvideti, da država članica določi pristojni organ za izdajanje izvoznih dovoljenj in potrdil o pomoči in za obravnavanje zahtevkov za pomoč ter izplačil pomoči; ker je treba predvideti časovni razpored za predložitev zahtevkov za dovoljenja in za potrdila in za ugotavljanje pogojev o dopustnosti teh zahtevkov, zlasti glede položitve varščin; ker je treba poleg tega določiti rok veljavnosti uvoznih dovoljenj in potrdil o pomoči v skladu z dobavnimi potrebami in zahtevami dobro premišljenega upravljanja tako, da se odobri ob upoštevanju posebnega položaja v FPD daljši rok veljavnosti za potrdila o pomoči; ker je treba predvideti prilagoditev pomoči, dodeljene za dobavo žitnih proizvodov s poreklom iz Skupnosti, na podlagi razlike v najnižji dopustni ceni za zadevni proizvod med mesecem vložitve zahtevka za potrdila o pomoči in mesecem, v katerem se potrdila uporabijo, da bi preprečili pred žetvijo prevzemanje dobavnih obveznosti, ki izkoriščajo pomoč za novo tržno leto, in da bi upoštevali postopke v sektorju žit; ker je treba zaradi zagotovitve dobro premišljenega upravljanja dobavnega režima predvideti dodatne zahteve za vračilo varščine; ker so ukrepi, predvideni s to uredbo, v skladu z mnenjem Upravljalnega odbora za žita, SPREJELA NASLEDNJO UREDBO:







Člen 1

▼M8

1. [Se ne nanaša na slovensko različico].

▼M5

2. Brez poseganja v kakršno koli povečanje skupne količine, določene za žita, v finančnem letu, se smejo ustrezne količine, določene za posamezno vrsto zadevnih žit, preseči za največ 20 % pod pogojem, da ni presežena skupna količina. Sirek se za uporabo te uredbe obravnava kot koruza.

▼M1

3. Za uporabo členov 2 in 3(1) Uredbe Sveta (EGS) št. 3763/91 so države v razvoju države, naštete v prilogah III in V Uredbe Sveta (EGS) št. 3833/90 z dne 20. decembra 1990, kakor je bila nazadnje spremenjena z Uredbo (EGS) št. 3587/91 ( 7 ), ki uporabljajo splošne carinske preferenciale za leto 1991 za nekatere kmetijske proizvode s poreklom iz držav v razvoju ( 8 ).

▼B

Člen 2

Država članica določi pristojni organ za:

(a) izdajo uvoznega dovoljenja, določenega v členu 2 Uredbe (EGS) št. 131/92;

(b) izdajo potrdila o pomoči, določenega v členu 3 navedene uredbe, in

(c) plačilo pomoči zadevnim tržnim udeležencem in upravljanje varščin.

Člen 3

Določbe Uredbe (EGS) št. 131/92 se uporabljajo smiselno.

Člen 4

▼M5

1. Zahtevki za dovoljenja in potrdila se predložijo pristojnemu organu v prvih petih delovnih dnevih vsakega meseca. Vendar se lahko zahtevki za potrdila o pomoči za dobavo žitnih proizvodov iz oznak KN 1103 in 1107, kakor tudi proizvodi iz oznak KN 2309 90 31, 2309 90 33, 2309 90 41, 2309 90 43, 2309 90 51 in 2309 90 53, s poreklom iz Skupnosti, kakor tudi zahtevki za potrdila o pomoči za dobavo žit departmaju Francoska Gvajana, predložijo na katerikoli delovni dan vsak mesec. Zahtevek za dovoljenje ali za potrdilo je dopusten samo, če:

(a) ne presega največje količine, ki je na voljo za vsako obdobje, v katerem je treba vložiti zahtevke;

(b) je pred potekom roka, določenega za predložitev zahtevkov za dovoljenje in za potrdila, predloženo dokazilo, da je zadevna stranka položila varščino v višini 23 ECU na tono.

▼B

2. Če se zaradi določitve enotnega koeficienta znižanja dovoljenja in potrdila izdajo za količine, ki so manjše od zaprošenih količin, lahko tržni udeleženci svoje zahtevke umaknejo pisno v enem delovnem dnevu po datumu določitve koeficienta znižanja.

Člen 5

1. Rok veljavnosti uvoznih dovoljenj poteče zadnji dan meseca, ki sledi mesecu izdaje uvoznih dovoljenj.

2. Rok veljavnosti potrdil o pomoči poteče zadnji dan drugega meseca, ki sledi mesecu izdaje potrdil o pomoči.

▼M8

Člen 6

Pomoč za oskrbo se prilagodi:

(a) za vse žitne proizvode, naštete v Prilogi, razen koruze, sirka, sladu in finega zdroba navadne pšenice, za obdobje od avgusta do maja istega tržnega leta za mesečno povečanje intervencijske cene, določeno za to tržno leto za zadevno žito, pomnoženo s številom mesecev, ki pretečejo med mesecem, v katerem se zaprosi za potrdilo o pomoči, in mesecem, v katerem se vsaka količina odpiše na potrdilu. Prva prilagoditev se opravi prvi dan koledarskega meseca po predložitvi zahtevka za potrdilo;

(b) za koruzo in sirek za obdobje od novembra tekočega tržnega leta do avgusta naslednjega tržnega leta za mesečno povečanje intervencijske cene, določeno v prejšnjem tržnem letu za zadevno žito, pomnoženo s številom mesecev, ki pretečejo med mesecem, v katerem se zaprosi za potrdilo o pomoči, in mesecem, v katerem se vsaka količina odpiše na potrdilu. Prva prilagoditev se opravi prvi dan koledarskega meseca po predložitvi zahtevka za potrdilo;

(c) za slad in fini zdrob trde pšenice za obdobje od avgusta do maja istega tržnega leta za mesečno povečanje intervencijske cene, določeno za to tržno leto, pomnoženo na eni strani s številom mesecev, ki pretečejo med mesecem, v katerem se zaprosi za potrdilo o pomoči, in mesecem, v katerem se vsaka količina odpiše na potrdilu, in na drugi strani s predelovalnimi koeficienti 1,3 za slad in 1,5 za fini zdrob trde pšenice. Prva prilagoditev se opravi prvi dan koledarskega meseca po predložitvi zahtevka za potrdilo;

(d) za vse proizvode, razen koruze in sirka, kadar velja potrdilo o pomoči dlje kot do konca tržnega leta, in za vse dobave, vpisane na potrdilo v novem tržnem letu: pomoč se zmanjša za znesek, ki je enak razliki med intervencijsko ceno brez mesečnih povečanj za preteklo in za novo tržno leto, in za znesek, ki je enak mesečnemu povečanju za novo tržno leto, pomnoženemu s številom mesecev od avgusta do vključno meseca, v katerem je predložen zahtevek za potrdilo;

▼M9

(e) za koruzo in sirek, kadar potrdilo o pomoči velja dlje kakor do konca septembra, za vse dobave, odpisane na potrdilu od 1. oktobra, kot sledi: pomoč se zmanjša za znesek, ki je enak razliki med intervencijsko ceno brez mesečnih povečanj za preteklo in novo tržno leto, in za znesek, ki je enak mesečnemu povečanju za preteklo tržno leto, pomnoženemu s številom mesecev od novembra do vključno meseca, v katerem je predložen zahtevek za pomoč.

▼M8

Vendar se prilagoditve, iz (d) in (e) ne uporabijo, če ponudnik predloži pristojnim organom v namembni regiji zadovoljiv dokaz, da:

— so bile dobavljene količine proizvodov, razen koruze in sirka, predložene za odpis na potrdilu o pomoči, odpremljene pred 1. julijem in

— za koruzo in sirek, da so bile dobavljene količine proizvodov, predložene za odpis na potrdilu o pomoči, odpremljene pred 1. oktobrom.

Tako dokazilo predstavlja tovorni list ali druga prevozna listina, ki zagotavlja zadostna jamstva in je pravilno izpolnjena v času odpreme.

▼B

Člen 7

Varščina se vrne, če in kadar:

(a) pristojni organ zahtevku ni ugodil;

(b) je tržni udeleženec svoj zahtevek umaknil v skladu s členom 4(2);

(c) je bilo predloženo dokazilo, da je bilo dovoljenje ali potrdilo uporabljeno; tedaj se varščina vrne v sorazmerju s količinami, vpisanimi na dovoljenju ali potrdilu;

(d) je bilo predloženo dokazilo, da je zadevni proizvod postal neprimeren za uporabo ali da postopka ni bilo mogoče izvesti zaradi višje sile.

Člen 8

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M20









PRILOGA







Bilanca oskrbe z žiti za francoske čezmorske departmaje (2001) (v tonah) Žita, ki izvirajo iz tretjih držav (AKP/države v razvoju) ali ES Navadna pšenica Trda pšenica Ječmen Koruza Grobi in fini zdrob trde pšenice Slad Oves Guadeloupe 53 000 — 500 24 000 — — — Martinique 14 000 — 600 30 000 600 420 250 Francoska Gvajana 150 — 200 1 500 — — — Réunion 35 000 — 8 000 132 500 — 3 500 — Skupaj 102 150 — 9 300 188 000 600 3 920 250 Skupaj 304 220